મોરબીના પીપળી રોડ પરની સિરામિક ફેકટરીઓમાં શનિવારે રાત્રીના નેચરલ ગેસમાં પ્રેશર ડ્રોપની સમસ્યાથી એક જ રાત્રીમાં કરોડોની નુકશાની સહન કરવાનો વારો આવ્યો હતો અને પ્રેશર ડ્રોપની સમસ્યા ઉકેલવા ગુજરાત ગેસ કંપનીને રજૂઆત કરવામાં આવી હતી જોકે ગુજરાત ગેસ કંપનીને સિરામિક ઉદ્યોગની નુકશાનીની પરવા ના હોય તેમ શનિવારે રાત્રીથી શરુ થયેલો સિલસિલો સોમવારે રાત્રી સુધી એટલે કે ૭૨ કલાક સુધી જોવા મળ્યો છે અને ગત રાત્રી સુધી સતત ગેસમાં પ્રેશર ડાઉન રહેતા પીપળી રોડ પરના અનેક યુનિટોમાં કરોડોની નુકશાની થવા પામી છે.